ET Euroopa Liidu Teataja C 148/20

Nõukogu määruse (EÜ) nr 510/2006 (põllumajandustoodete ja toidu geograafiliste tähiste ja päritolunimetuste kaitse kohta) artikli 6 lõike 2 kohase taotluse avaldamine

2009/C 148/11

Käesoleva dokumendi avaldamine annab õiguse esitada vastuväiteid vastavalt nõukogu määruse (EÜ) nr 510/2006 artiklile 7. Komisjon peab vastuväited kätte saama kuue kuu jooksul alates käesoleva dokumendi avaldamise kuupäevast.

KOONDDOKUMENT

NÕUKOGU MÄÄRUS (EÜ) nr 510/2006

„MELA DI VALTELLINA”

EÜ nr: IT-PGI-0005-0574-28.11.2006

KGT ( X ) KPN ( )

1. Nimetus:

„Mela di Valtellina”

2. Liikmesriik või kolmas riik:

Itaalia

3. Põllumajandustoote või toidu kirjeldus:

3.1. Toote liik (II lisa alusel):

Klass 1.6: Puuviljad, köögiviljad ja teraviljad töötlemata ja töödeldud kujul

3.2. Toote kirjeldus, mida punktis 1 esitatud nimetus tähistab:

Nimetus „Mela di Valtellina” hõlmab õunu sortidest „RED DELICIOUS”, „GOLDEN DELICIOUS” ja „GALA”. Tootel peavad vabasse ringlusse lubamisel olema järgmised omadused: „RED DELICIOUS”: töötlemist kannatav vilja väliskest on tugev, vähe vahane, intensiivse läikiva punase värvusega, mis katab õuna pinnast üle 80 % ning millel ei ole tugevama värvusega triipe ega rasvast kihti. Ovaalselt koonusjas kuju, milles viis seemnekoda hargnevad ristlõikes vaadatuna viies suunas. Läbimõõt vähemalt 65 mm. Vähim suhkrusisaldus üle 10 Brixi kraadi. Viljaliha: valge, keskmise tugevusega õunalõhnaga. Tugeva mee, jasmiini ja aprikoosi lõhnaga. Väga krõmpsuv ja mahlane. Maitse valdavalt magus, kergelt hapukas, lõhn keskmise tugevusega. Mõru maitse puudub. Viljaliha tihedus 5 kg/cm2 või rohkem. Sordi „GOLDEN DELICIOUS” omadused on järgmised: vilja väliskest vähevahane, valminult tugevalt kollase värvusega, päikesepoolne külg mõnikord roosa, aeg-ajalt punasetriibuline, töötlemise suhtes tundlik. Ümara või pikerguse koonusja kujuga, ristlõikes esineb veidi uurdeid. Vähim läbimõõt 65 mm. Vähim suhkrusisaldus üle 11,5 Brixi kraadi. Viljaliha kreemja värvusega, tugeva õunalõhnaga. Keskmiselt kõva, krõmpsuv ja mahlane, kuid mitte jahune. Viljad on iseloomulikult magusa maitsega, kuid siiski happelised, mis annab tunnistust vilja värskusest. Õuna lõhn on keskmise tugevusega. Mõru maitse puudub. Viljaliha tihedus 5 kg/cm2 või rohkem. Sordi „GALA” omadused on järgmised: väliskest säravpunane, punane värv on valdav: „Gala” standardsordi puhul vähemalt 30 % õuna pindalast, parandatud kloonsortide puhul kuni 65 %. Lühike koonusjas kuju, milles viis seemnekoda hargnevad ristlõikes vaadatuna viies suunas. Vähim läbimõõt 65 mm. Vähim suhkrusisaldus üle 11 Brixi kraadi. Viljaliha valkjas-kreemikas, lõhn keskmise tugevusega. Keskmiselt kõva, väga mahlane, mitte jahune. Maitse magus, mitte eriti hapu, lõhn meeldiv, keskmise tugevusega. Mõru maitse puudub. Viljaliha tihedus 5 kg/cm2 või rohkem. Vabasse ringlusse lubatakse Ekstra ja I klassi kuuluvad puuviljad.

3.3. Toorained (üksnes töödeldud toodete puhul):

—

3.4. Sööt (üksnes loomse päritoluga toodete puhul):

—

3.5. Tootmise erietapid, mis peavad toimuma määratletud geograafilises piirkonnas:

Kõik tootmisetapid peavad toimuma määratletud geograafilises piirkonnas.

3.6. Erieeskirjad viilutamise, riivimise, pakendamise jm kohta:

Õunad „Mela di Valtellina” vabasse ringlusse lubatakse lainepapist kastis, pappalusel, papprestil, taaskasutatavast plastmaterjalist kastis, mitut õuna sisaldavas kinnises pakendis (alus, karp, kott).

3.7. Erieeskirjad märgistamise kohta:

Suletud pakend või iga õun eraldi peab kandma tähist „Mela di Valtellina” Indicazione Geografica Protetta (kaitstud geograafiline tähis) või selle akronüümi IGP selges ja hästi loetavas kirjas, mis on suurem muust pakendil olevast tekstist. Lahtiselt müüdavate õunte puhul peab tähisega olema varustatud vähemalt 70 % õuntest. Kui õuntele tähist ei kanta, tuleb neid müüa suletud ja plommitud pakendis. Logol on esitatud tekst „Mela di Valtellina” Indicazione Geografica Protetta. Logo värvinõuded on järgmised: punane (pantone red 032), roheline (pantone 355) ja must (100 %). Kasutatav kirjaformaat on Futura Bold.

4. Geograafilise piirkonna täpne määratlus:

„Mela di Valtellina” tootmispiirkond hõlmab Sondrio provintsi järgmini kommuune: Albosaggia, Andalo Valtellino, Ardenno, Berbenno di Valtellina, Bianzone, Buglio in Monte, Caiolo, Castello dell'Acqua, Castione Andevenno, Cedrasco, Cercino, Chiavenna, Chiuro, Cino, Civo, Colorina, Cosio Valtellino, Dazio, Delebio, Dubino, Faedo Valtellino, Forcola, Fusine, Gordona, Grosio, Grosotto, Lovero, Mantello, Mazzo di Valtellina, Menarola, Mese, Mello, Montagna in Valtellina, Morbegno, Novate Mezzola, Piateda, Piantedo, Piuro, Poggiridenti, Ponte in Valtellina, Postalesio, Prata Camportaccio, Rogolo, Samolaco, San Giacomo Filippo, Sernio, Sondalo, Sondrio, Spriana, Talamona, Teglio, Tirano, Torre di Santa Maria, Tovo di Sant'Agata, Traona, Tresivio, Verceia, Vervio, Villa di Chiavenna, Villa di Tirano.

5. Seos geograafilise piirkonnaga:

5.1. Geograafilise piirkonna eripära:

Õuna „Mela di Valtellina” tootmispiirkonna eripära seisneb tema suurepärases asukohas Valtellina orus. Org kulgeb ida-lääne suunaliselt, põhja poolt kaitsevad seda Reetia Alpid ja lõunast Orobie eel-Alpid. Kliima on väga mahe, õhuvahetust kujundab kuum ja kuiv tuul föön, mis põhjustab temperatuuri kiireid tõuse ja õhuniiskuse langust. Oru kõrgus merepinnast jääb vahemikku 200–900 meetrit, mille tõttu on õunaaedades palju päikesevalgust ja õhuvahetust. Õunaaiad asuvad peamiselt uhtelise päritoluga nõlvadel, mille struktuur on jämedakoeline, vett läbilaskev, seisev vesi praktiliselt puudub, pinnas on vähehappeline või happeline.

5.2. Toote eripära:

Maitse- ja lõhnaanalüüs on toonud esile tähisega „Mela di Valtellina” hõlmatud kolme õunasordi ühised omadused, milleks on mahlakas, tihke, krõmpsuv ja aromaatne viljaliha. Täpsemalt:

— Sordi „Gala” viljaliha on keskmise tihedusega, väga mahlane ega ole jahune. Maitse magus, vähese happesusega, mitte mõru, lõhn meeldiv, keskmise tugevusega.

— Sort „Golden Delicious” on äratuntav oma keskmise kõvaduse, krõmpsuvuse ja mahlakuse ning jahususe puudumise poolest. Maitse on magus ja lõhn tugev.

— Sort „Red Delicious” on tugeva lõhnaga, milles on tuntav mee, jasmiini ja aprikoosi nüanss. Viljaliha on väga kõva, krõmpsuv ja mahlane; Lõhn keskmise tugevusega.

Nende õunte teine iseloomulik omadus on väga intensiivne värvus ning piklik ja kaunis kuju, Need omadused tulenevad rohkest päikesevalgusest, mille tagab punktis 4 kirjeldatud kasvukoht Valtellina orus.

5.3. Põhjuslik seos geograafilise piirkonna ja (kaitstud päritolunimetusega) toote kvaliteedi või omaduste vahel või (kaitstud geograafilise tähisega) toote erilise kvaliteedi, maine või muude omaduste vahel:

Õun „Mela di Valtellina” sai tuntuks pärast II Maailmasõda ning tänu rohkete puu- ja juurviljaühistutele, kes koostöös vastava ala ülikoolidega on õunakasvatussektorit Valletina orus edendanud, on tema kuulsus aja jooksul üha kasvanud. Juba 1968. aastal toimus Ponte in Valletinas aiandusühenduse Società Orticola Italiana eestvedamisel teine mägismaa puuviljakultuuride riiklik kongress, millele järgnes 1983. aastal mägismaa puuviljakultuuride valiku ja uuendamise kongress.

Õunakasvatuse aluseks on traditsioonilised ja ühendatud kasvatustavad. Praegu kasutatakse neid professionaalses õunakasvatuses ning selles valdkonnas aastate jooksul tehtud edusammud on muutnud õunakasvatuse oru majandustegevuse peamiseks alustalaks. Sellega on omakorda seotud mitmed kõrvaltegevused (mehhaniseerimine, niisutustegevus, tehniliste vahendite tootmine, turustamisteenus, pakendamine, transport jne). Tänu Valtellina oru õunakasvatusele on piirkonnas tehtud ka mitmeid olulisi investeeringuid, näiteks Consorzio Sponda Soliva niisutussüsteem, mis võimaldab korraldada 2 000 hektari niisutamist, rajati 70ndatel aastatel ja seda rahastati mitmete Euroopa Põllumajanduse Arendus- ja Tagatisfondi (EAGGF) arendusrahastult saadud laenudega.

Õunte üha suurem populaarsus tarbijate hulgas mitme aastakümne jooksul tuleneb tootmispiirkonna eripärast. Oru ida-läänesuunaline asend, mis on ainulaadne puuviljakasvatusega tegelevate Alpi piirkondade seas, tagab õunaaiale maksimaalse päikesevalguse ning selle tõttu on vilja väliskest punktis 3.2 osutatud omadustega. Paiga geomorfoloogiline asend, mis tagab väga kvaliteetse päikesevalguse, millele lisandub sobiv ööpäevane temperatuurikõikumine, kobe pinnas, milles ei esine seisvat vett, ning tasakaalustatud sademed, mis mõjutavad viljakesta niiskus- ja kuivusperioodidega, tagavad optimaalse keskkonna vilja valmimiseks, kõva ja krõmpsuva viljaliha ning veidi pikliku ja kergelt uurdeline kuju.

Kaitstud geograafilise tähise alla kuuluvad kolm sorti on Valtellina oru õunakasvatuse kõige paremad esindajad. Nende kolme sordi „Golden Delicious”, „Red Delicious” ja „Gala” vastu on järjest rohkem huvi tundnud ka tarbijad ja õunakasvatajad, sest just need kolm sorti peegeldavad kõige paremini piirkonna iseärasusi, mille lisanduvad ka õunakasvataja oskused ja kogemused.

Piirkonna eripära ja inimene, kes oma töös on aastate vältel jäänud ustavaks orgu ja mägesid heaperemehelikult kasutavatele kasvatustehnikatele, samuti nende tootjate soov, kes 80ndatest aastatest peale on püüdnud tutvustada tarbijatele õunte kvaliteeti, rõhutades eelkõige nende pärinemist Valtellina orust, lisades selgeid märgiseid turulelastud pakenditele, on aidanud kaasa toote laiale levikule Itaalia ja välismaa tarbijate seas. Seda kinnitab ka asjaolu, et õuna „Mela di Valtellina ” turustatakse kaasaegsetes jaemüügikohtades ja spetsialiseeritud kauplustes kõrgema kategooria kaubana. 1968 aastal oli keskmine registreeritud hind ühe kilogrammi õunte tootmiseks 85 liiri „Golden Delicious” sordi ja 80 liiri „Red Delicious” sordi puhul; 1974. aastal oli hind tõusnud juba vastavalt 105 ja 110 liirini. Mõne aastaga hind kolmekordistus ja 1979. aastal oli sordi „Golden Delicious” hind 330 liiri/kg ja „Red Delicious” maksis 420 liiri/kg. Järgmisel aastakümnel, nimelt aastal 1987 olid hinnad vastavalt 680 ja 830 liiri/kg. Aastast 1996 kuni tänaseni on hindade kasvutendents üha jätkunud, 2006. aastal oli sordi „Golden Delicious” hind 0,31 eurot/kg ning sortide „Red Delicious” ja „Gala” hind 0,37 eurot/kg. Kolme osutatud sordi hind on olnud alati vähemalt 10 % kõrgem sama sordi keskmisest riiklikust hinnast.

Viide spetsifikaadi avaldamisele:

Taotluse esitanud asutus on algatanud riikliku vastuväite esitamise menetluse, avaldades KGT „Mela di Valtellina” tunnustamise ettepaneku 21. novembri 2005. aasta Itaalia Vabariigi Teatajas nr 271.

Spetsifikaadi terviktekst on kättesaadav

— veebisaidil: www.politicheagricole.it/DocumentiPubblicazioni/Search_Documenti_Elenco.htm?txtTipoDocumento=Disciplinare%20in%20esame%20UE&txtDocArgomento=Prodotti%20di%20Qualit%E0>Prodotti%20Dop%20Igp%20e%20Stg või: